Lav et referat af nedenstående tekst:

Tekst:
Det vrimler med unge musikere overalt på Fjerritslev Gymnasium. Mens gymnasieeleverne holder weekend er 75 musikskoleelever fra hele Nordjylland rykket ind til stævne. På bare to dage skal de øve nok sammen til at kunne spille en koncert søndag eftermiddag. Det sætter eleverne under et voldsomt tidspres, men de har øvet sig hjemmefra. Det er den 83-årige dirigent og tidligere medlem af Det Kongelig Kapel, Verner Nicolet, der leder slagets gang. - I et professionelt symfoniorkester har man rigtigt mange dage at øve på til en koncert. Her har vi en kun en weekend. Derfor er der streng disciplin, når vi øver, og der forlanges næsten det samme af eleverne som i et professionelt symfoniorkester, siger han. Det høje tempo og den hårde disciplin skræmmer ikke eleverne. Tværtimod. - Næh, det giver mig et boost. Det giver mig en glæde ved at spille - også socialt, fordi man får så mange gode venner, som har den samme interesse som én selv. Og det er virkeligt fedt, og jeg nyder det utroligt meget, siger 14-årige Anna Vallentin Møller fra Hjørring, der spiller violin. Det er 15 år, at der afholdes stævne for de unge, klassiske musikere. De mødes tre gange om året foruden en ugelang træningslejr i slutningen af sommerferien. Eleverne sover på skolen og får på den måde en masse nye kammerater og lærdom med hjem. - Alt det, som man når på sådan en weekend, er jo det, der former de unge. Når de går herfra er de glade, og forældrene kan mærke det. Det får noget, som man ikke kan få mange andre steder, siger Verner Nicolet. Nordjyllands Ungdomssymfoniorkester spiller koncert søndag på Fjerritslev Gymnasium. Få en smagsprøve på Ungdomssymfoniorkesterets koncert i indslaget herunder.

Referat:
Nordjysk Ungdomssymfoniorkester har spændt violinbuen og sætter en koncert op på bare to dage.